Document ID: 32004D0233

KOMISSION PÄÄTÖS,
tehty 4 päivänä maaliskuuta 2004,
laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia
(tiedoksiannettu numerolla K(2004) 646)
(ETA:n kannalta merkityksellinen teksti)
(2004/233/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (1) ja erityisesti sen 3 artiklan,
sekä katsoo seuraavaa:
(1)
Laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia 29 päivänä maaliskuuta 2001 tehtyä komission päätöstä 2001/296/EY (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu päätös.
(2)
Eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY (4) liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetussa neuvoston direktiivissä 92/65/ETY säädetään vaihtoehtoisesta järjestelmästä, jolla korvataan tiettyjen kotieläiminä pidettyjen lihansyöjien karanteeni tuotaessa näitä eläimiä raivotaudista vapaisiin jäsenvaltioihin. Järjestelmässä edellytetään, että rokotteiden tehokkuus näissä eläimissä tarkastetaan vasta-aineiden määrityksillä.
(3)
Päätöksellä 2000/258/EY Ranskan Nancyssa sijaitseva AFSSA-laboratorio nimettiin vastaamaan sellaisten arviointiperusteiden kehittämisestä, joita tarvitaan raivotautirokotusten tehokkuuden tarkastamisessa käytettävien serologisten testien standardoinnissa.
(4)
Karanteenille vaihtoehtoisten toimenpiteiden yhteydessä on vahvistettu testausmenetelmä raivotaudin vasta-aineiden määrittelyyn rokotetuissa kotieläiminä pidetyissä lihansyöjissä.
(5)
Nancyn AFSSA-laboratorion on käytettävä tätä pätevyyden testausmenetelmää arvioidakseen laboratorioita, jotka voidaan hyväksyä tekemään serologisia testejä tietyille raivotautia vastaan rokotetuille lihansyöjille.
(6)
Useat jäsenvaltiot ovat jättäneet hakemuksia laboratorioiden hyväksymiseksi tekemään näitä tietyille kotieläiminä pidetyille lihansyöjille annettujen raivotautirokotteiden tehokkuustarkastuksia.
(7)
Nancyn AFSSA-laboratorio on arvioinut jäsenvaltioista saadut hakemukset ja lähettänyt arvioinnin tulokset komissiolle.
(8)
Näiden arviointitulosten perusteella komissio voi laatia luettelon laboratorioista, jotka valtuutetaan tekemään serologisia vasta-ainemäärityksiä raivotautia vastaan rokotetuissa lihansyöjissä.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden esittämät laboratoriot, jotka on valtuutettu tekemään tietyille kotieläiminä pidetyille lihansyöjille annettujen raivotautirokotteiden tehokkuusanalyysejä, luetellaan päätöksen liitteessä I.
2 artikla
Kumotaan päätös 2001/296/EY.
Viittauksia kumottuun päätökseen pidetään viittauksina tähän päätökseen liitteessä III olevan vastaavuustaulukon mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä maaliskuuta 2004.

Labels: 7
3
0
6
18